CELEX: 62015CN0127
Language: et
Date: 2015-03-12 00:00:00
Title: Kohtuasi C-127/15: Eelotsusetaotlus, mille on esitanud Oberster Gerichtshof (Austria) 12. märtsil 2015 – Verein für Konsumenteninformation versus INKO, Inkasso GmbH

22.6.2015   
            
            
               ET
            
            
               Euroopa Liidu Teataja
            
            
               C 205/13
            
         Eelotsusetaotlus, mille on esitanud Oberster Gerichtshof (Austria) 12. märtsil 2015 – Verein für Konsumenteninformation versus INKO, Inkasso GmbH
   (Kohtuasi C-127/15)
   (2015/C 205/18)
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Kassatsioonkaebuse esitaja: Verein für Konsumenteninformation
   
      Vastustaja kassatsioonimenetluses: INKO, Inkasso GmbH
   
      Eelotsuse küsimused
   
   
               1.
            
            
               Kas inkassofirma, kes pakub seoses nõuete sissenõudmisega oma äritegevuse raames klientide ülesandel nende võlgnikele võla osamaksetena tagasimaksmist käsitlevaid lepinguid, kusjuures ta arvestab oma tegevuse eest juurde kulud, mille lõppkokkuvõttes peavad tasuma võlgnikud, tegutseb „krediidivahendajana” Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (1) artikli 3 punkti f tähenduses?
            
         
               2.
            
            
               Kui vastus esimesele küsimusele on jaatav:
               Kas võla osamaksetena tagasimaksmist käsitlev leping, mis sõlmitakse inkassofirma vahendusel võlgniku ja tema võlausaldaja vahel, on võlgade „tasuta ajatamine” direktiivi 2008/48 artikli 2 lõike 2 punkti j tähenduses, kui võlgnik kohustub selles üksnes tasuma maksmisele kuuluva summa ning sellised viivised ja kulud, mida ta oleks maksetega hilinemise tõttu pidanud seaduse alusel igal juhul – seega ka ilma sellist lepingut sõlmimata – tasuma?
            
         
      (1)  ELT L 133, lk 66.